‘અને એક વાતનો તું ખાસ ખ્યાલ રાખ કે માણસનું મન અકળ છે, આપણે જ આપણા મનને પૂરેપુરું સમજી શકતાં નથી, અને મન પરિવર્તનશીલ છે, મન જીવંત છે. એની પર બહારનાં પરિબળોની અસર પડે જ છે, એ વાત કદી ન ભૂલીશ. દામ્પત્યજીવનનો આપણો આદર્શ તો હ્રદય, મન, શરીરનું અદ્વૈત છે. તું જરાય નિરાશાવાદી ન બન, શંકાશીલ ન બન. તારા પ્રેમમાં દૃઢ વિશ્વાસ રાખ ; સમય પારખીને એક વાર નિરાંતે તું તારા મનની વાત – શંકા સૌમિલને કહે. સૌમિલ તને અઢળક પ્રેમ કરે છે, તને બરાબર સમજે છે, અને જ્યાં તું નિર્બળતા અનુભવતી હોઈશ ત્યાં એ તને હૂંફ આપશે. તારી શંકાનું નિરાકરણ લાવશે. માટે તું મનોમન દુ”ખી ના થઈશ.’